
AZ ÁGAZATI VIZSGA PORTFÓLIÓ ÖNÁLLÓ ELKÉSZÍTÉSÉNEK SZABÁLYAI
1. A Word-dokumentum és a PowerPoint-prezentáció minden szöveges részét a tanulónak saját magának kell begépelnie és megfogalmaznia!
2. Mesterséges intelligencia (AI) használata kizárólag forráskereséshez és információgyűjtéshez engedélyezett.
3. Az AI által generált szöveg közvetlen bemásolása, átvétele vagy kisebb módosítással történő felhasználása nem megengedett.
4. A tanulónak képesnek kell lennie arra, hogy a munkájában szereplő információkat saját szavaival elmagyarázza és értelmezze, valamint az alkalmazott forrásokat megjelölje.
5. Az önálló munkavégzés szabályának megszegése esetén a beadott munka elégtelen (1) érdemjeggyel értékelhető.
Fentiek célja az önálló gondolkodás, a digitális kompetencia, a szövegalkotási készség és a felelős, etikus AI-használat fejlesztése, összhangban az iskola oktatási és etikai alapelveivel.
Tanulói nyilatkozat
Alulírott kijelentem, hogy a portfólió elkészítésének fent ismertetett szabályait megismertem, megértettem és azokat elfogadom.
Vállalom, hogy a Word-dokumentum és a PowerPoint-prezentáció szöveges tartalmát önállóan készítem el és saját magam gépelem be. Tudomásul veszem, hogy mesterséges intelligenciát kizárólag forráskeresésre és információgyűjtésre használhatok, AI által generált szöveget nem másolhatok be és nem adhatok be saját munkaként.
Tudomásul veszem továbbá, hogy a fenti szabályok megszegése esetén a beadott munka elégtelen (1) érdemjeggyel értékelhető.
A fenti szabályokat elfogadom és betartom.

